ვაშლობი (ჯავახეთი)

ვაშლობი — სოფელი ისტორიულ ქვემო ჯავახეთში, მტკვრის ხეობაში. XVI საუკუნეში, ოსმალთა ბატონობისას, ეს სოფელი შედიოდა ახალქალაქის ლივის თმოგვის ნაჰიეში. მაშინ იქ 22 კომლი ცხოვრობდა, სახელების მიხედვით — ქართველები: რევაზა ზოზასძე, ვარძელ ბადრიასძე, თევდორე ბასილასძე, ზაქარა დემეტრესძე, სიმონ ივანესძე, ვარძელ მანასესძე და სხვ. მათ მოჰყავდათ ხორბალი, ქერი, ჭვავი, სელი, ჰქონდათ ბოსტნები, ჰყავდათ ცხვარი, ღორი, ფუტკარი; წლიური გამოსაღები შეადგენდა 15 500 ახჩას. 1703–1704 წლებში ეს სოფელი ვინმე ალის ექვემდებარებოდა და წლიური გამოსაღები 15 300 ახჩა იყო.

ლიტერატურა
 გურჯისტანის ვილაიეთის დიდი დავთარი, ს. ჯიქიას გამოც., წგ. 2–3, თბ., 1941–58.
 ჩილდირის ეიალეთის ჯაბა დავთარი, ც. აბულაძის და მ. სვანიძის გამოც., თბ., 1979.

კატეგორია:სამცხე-ჯავახეთის მხარის ისტორიული სოფლები